কলম্বাস অবশ্য বেশ কিছু শর্ত দিয়েছিলেন তার অভিযানের ব্যাপারে। প্রথমত তাকে ‘অভিজাত’ মর্যাদা দিতে হবে। তাছাড়া বিজিত এলাকায় তার এবং তার বংশধরদের বংশানুক্রমিক শাসন থাকতে হবে এবং প্রাপ্ত সম্পদের একটি অংশ তাকে দিতে হবে। রানি এতে অবশ্য রাজি হননি। এ জন্য তিনি তার অভিযানকে সমর্থন প্রশ্নে ফ্রান্সে এবং ইংল্যান্ডে সম্ভাব্যতা যাচাইয়ের জন্য তার ভাইকে সেখানে পাঠান। তিনি নিজে অবশ্য স্পেনেই থেকে গেলেন।